JohanHeinsen/ENO huggingface dataset:
Den Vest-Sjællandske Avis, 1837-11-20
De nærværende 4 eligerede Borgere maae saaveefter Forordningen som Tingenes Natur beholdes som Repræsentanter, da de allerede meere eller mindre ere inde i Byens Ting, som de tilkommende først skulle sættes ind i, og der er vist eiheller Nogen, der med Grund kunde ønske det anderledes; men de disse Mænd ere tilaars og efter deres re spec tive Fag ikke have nydt den Lærdom i deres Ungdom, som er falden i de Yngres Lod, og der nu kræves meget mere af en Borgerrepræsentant end før, da Øvrigheden var deres Veileder, drøftede Sagerne og skrev for dem ocs. v., saa er det selvfølgeligt, at Valget, maa falde paa de yngre Mænd, om hvem det kan forudsættes, at de have nydt god Skoleuderviisning, viist klog Virksomhed i deres Fag og lagt en uegennyttig og retskaffen Vandel for Dagen. Stort nærmere kan man ikke for Tiden komme Maalet; Tiden gjør Mester, og Øvrighedens oprigtige Sindelag for Byen er ogsaa en sikker Borgen for en heldig Fremgang. Hvad den yngre Alder angaaer, da skal man vel neppe ængste sig derfor, thi Ungdommens Varme giver Anskuelserne en Friskhed, som de Gamles fattes og skaber i Forening med disses Rolighed en Alsidighed, der ikke kan andet end virke gavnligt. Desuden har den yngre Mand meere Kraft, lettere Opfatningsevne end den Gamle, og er altsaa bedre skikket til at arbeide sig ind i nye Forretninger, medens den Gamle snarere trænger til Ro og dog snart maa afløses, naar Dødens Time kommer. Angaaende hvem der bør vælges, vil det fornuftigviis være fornødent at samtale og komme sammen inden Valgdagen; og finder Borgerne ikke et tilstrækkeligt Antal – efter deres Mening dygtige nok mellem sig, da har de endnu den Udvei at hensee til andre Mænd, som, omendskjøndt de endnu ikke ere Borgere, kunne blive det uden at indtræde i Næringsvei, naar de kun ere Grundeiere eller svare Næringsskat, og de ville vel neppe trække sig tilbage fra at modtage en saa hæderlig Post, som den at være sin By en nyttig Borger, uagtet det ikke fører nogen directe Fordeel med sig, men kun Arbeide og Møie.
Den Vest-Sjællandske Avis, 1837-11-20
AVERTISSEMENTS. Nestved Ugeblad, Præsto Amts-Tidende udgaaer regelmæssig over Uge og koster 4 Mk. 8 s. qvartaliter. Subskription modtages hos Hr. Kjøbmand Goldschmidt i Nestved, Boghandler Bertelsen i Holbek, paa Postcontoirerne i Vordingborg, Præste, Storeheddinge og Ringsted, hos Bogtrykker Magnus i Slagelse, hvor Bladet er til Eftersyn, samt hos Redacteuren i Knabrostræde 110 første Sal i Kjøbenhavn.
Den Vest-Sjællandske Avis, 1837-11-20
Fredagen den 24de d. M., Formiddag Kl. 12, afholdes paa mit Contoir offentlig Licitation over Reparationen af den saakaldte store Vaasebroe imellem Hallensløv og Ulstrup, efter Conditioner og et Overslag paa 59 Rbd. 40 s., der forinden ligge til Eftersyn her paa Contoiret. Løve Herredscontoir paa Frihedslund pr. Slagelse den 19de November 1837. Manthey.
Den Vest-Sjællandske Avis, 1837-11-20
Løverdagen den 23de November 1827, om Eftermiddagen Kl. 3, bliver paa Raadstuen i Ringsted afholdt Licitation over en Skolebygnings Opførelse i Allindelille i Haraldsted, Sogn, efter Conditioner, som tilligemed Tegning og Overslag ligger til Eftersyn paa Hr. Kammerraad og Universitetsforvalter Gruners Contoir i Ringsted. Ringsted den 11te November 1832. Harhoff.
Den Vest-Sjællandske Avis, 1837-11-20
Chocolade, udarbeidet til den fuldkomneste Fiinhed i den Deichmann ske Damp Chocolade=Fabrik, Elisabethsminde ved Kjøbenhavn, udsælges til Fabrikpriser hos Dhrr. O. R. Strande i Slagelse; Tronnier i Sorøe; P. C. Grundtvig i Ringsted; J. P. Møller i Corsøer; J. S. Philipson i Callundborg; H. F. Olivarius i Nestved; N. H. Caspersen i Corsøer; O. Grum i Farøe; S. H. Hoffmeyer i Storeheddinge; R. W. Søndergaard i Skjelskeer; Gottschalck i Stege, og J. Hald i Præstøe, Det bemærkes, at Chocoladen fabrikeres i dobbelt tillukkede Maskiner, som opvarmes ved Damp og drives ved roterende Hjul. Ligesom det derhos paa det Omhyggeligste paasees, at Jngredientserne ere af bedste Sort og staae i et passende Forhold til hverandre, saaledes er der ogsaa i enhver Henseende sørget for en smagfuld Udstyrring.
Den Vest-Sjællandske Avis, 1837-11-20
Æblekager. Schwartzenhauer. bekommes daglig hos
Den Vest-Sjællandske Avis, 1837-11-20
Endnu et Par Ord angaaende den Vemmeløvske Sag, ville blive optagne i et af de næste Numere. Red. Paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdømmene, Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1837-11-21
23de Aarg.
Den Vest-Sjællandske Avis, 1837-11-21
Den Vest-Sjællandske Avis. den 21. Hovember. Tirsdagen No. 186. V. Peter Magnre Sagen. Redigeret, trykt og udgivet endes med Brevposten i Danmark og Pertugdommene.
Den Vest-Sjællandske Avis, 1837-11-21
Med Kongelig allernaadigst Tilladelse, at forsendes med Brevnaster i Danmark og Hertugdammen¬
Den Vest-Sjællandske Avis, 1837-11-21
Udenlandske Efterretninger. Frankrig. Det ministerielle Blad Temps indeholder en udførlig Valgstatistik over det nye Kammer, hvori de Deputerede efter deres forskjellige politiske Charakteer inddeles i 6 forskjellige Klasser: 1) Puritanere eller Radicale, 19 Deputerede; deres Taler-Symbol eller den Taler, som troest udtrykker Partiets Charakteer, er Garnier=Pages. Deres Journaler ere National, Bon Sens, Monde. 2) Den constitutionelle Opposition, 56 Deputerede: Taler-Symbol Odilon=Barrot; Journaler SicleCourrier Francais, Constitutionnel og tildeels Commerce. 3) Venstre Centrum, 142 Deputerede; Taler-Symbol Dupin; Journaler Temps og ofteConstitutionnel. 4) Den ministerielle Midte, 163 Deputerede; Symbol Ministeriet; Journaler Moniteur og la Charte fra 1830. 5) Høire Con trum og Doctrinaire, 61 Deputerede; Taler Symbol Guizot; Journaler Debats, leilighedsviis la Presse, J. de Paris, la Pair, le Journal general. 6) Legitimister, 15 Deputerede; Taler-SymbolBerryer; Journaler la Gazette, Quotidienne, Europe.
Den Vest-Sjællandske Avis, 1837-11-21
England. Efterat Dronningen ved Cityfesten havde besvaret Borgerskabets Adresse, udnævnte hun Lordmayoren Cowan til Baronet og de to Sheriffer, John Carroll og Moses Montestore til Riddere. Den Sidste er den første Jøde, som nogensinde i England er bleven Ridder.
Den Vest-Sjællandske Avis, 1837-11-21
Rusland. Keiseren ankom den 13de October tilAchalzyck; derfra drog han til Fæstningen Achalkalaki derfra til Gumri, hvor han besaae den nybyggede Fæstning og gav Byen Navnet Alexandrapol. Ved Provindsen Armeniens Grændse blev han modtagen af Provindsens Chef og andre Fornemme.
Den Vest-Sjællandske Avis, 1837-11-21
Den 17de indfandt alle Armeniernes Patriarch Jvannes sig med et prægtigt Følge, der ledsagede Keiseren til Klosteret Etschmiadsin. Derfra reiste han over Eriwan, Tschubuchly og Kody til Tiflis, hvor han ankom den 20de.
Den Vest-Sjællandske Avis, 1837-11-21
Tydskland. Fra München skrives, at det nylig opløste Kammer har holdt 124 offentlige Forsamlinger; Protokollerne over disse Forsamlinger ville omfatte 22 trykte Bind, Bilagene dertil 13 Bind og Tabellerne dertil 1 Foliobind.
Den Vest-Sjællandske Avis, 1837-11-21
Norge. Fra Christiania skrives under 6te November, Kornpriserne ere i Stigende, og, ifølge officielle Beretninger, ere mange Egnes Trang til Kornvarer meget stor. - J Forbindelse hermed staaer en efter den Norske Regjerings Jndstilling under 30te October af Kongen undertegnet provisorisk Anordning: At for Kartofler, som til Norge indføres indtil Udgangen af Juni Maaned 1838, bortfalder den ved Tarif af 23de Juni 1836 paabudne Jndførselstold af 27 Skilling Sølv pr. Tønde.
Den Vest-Sjællandske Avis, 1837-11-21
Polen. Det i Nr. 171 omtalte Rygte, at Fyrst Paskewitsch skulde være falden i Unaade, gjendrives nu i en Skrivelse fra den Polske Grændse af 4de November som ugrundet.
Den Vest-Sjællandske Avis, 1837-11-21
Grækenland. Vi have i Nr. 180 fortalt, at den Franske Gesandt har overgivet den Græske Regjering en ubehagelig Note. Dens Jndhold angives nu at være følgende: Frankrig vil ikke give Noget af den tredie Serie af Statslaanet, dersom der ikke foretages Forbedringer i Finantsvæsenet og Bestyrelsen, og dersom Renterne ikke betales regelmæssigt fra September, med mindre den Græske Regjering vil finde sig i at modtage Commissarer, som skulle skaffe sig Underretning om de finantsielle og administrative Operationer i Grækenland. Den Engelske Gesandt har indgivet en lignende Note, der imidlertid ikke er affattet i fuldt saa stærke Udtryk, ogsaa den Russiske Gesandt skal have erklæret sig paa lignende Maade. Den offentlige Mening i Landet forlanger en Forandring i Ministeriet. - Prinds August af Preussen og Prinds Maximilian af Leuchtenberg ankom den 19de October tilligemed mange Preussiske StabsOfficerer til Athen, den 24de indtraf Erkehertug Johan og Prinds Adalbert af Perussen. – Et Fransk Dampskib skal have overbragt 1 Mill. Fr. som den Franske Andeel i den tredie Serie af Statslaanet.
Den Vest-Sjællandske Avis, 1837-11-21
Tyrkiet. Alle de fremmede Prindser, som have opholdt sig i Konstantinopel, have modtaget prægtige Foræringer af Sultanen, Heste, Sabler, Schawler, o. s. v. – Af den imod Pertew Pascha indledte Undersøgelse skal det vise sig, at han har begaaet uhyre Underslæb. - Den Ægyptiske Vicekonges Agent har betalt Porten 12 Mill. Piastre som Afdrag paa hans Tribut for dette Aar.
Den Vest-Sjællandske Avis, 1837-11-21
Persien. Jfølge Efterretninger over Trapezunt af 15de October havde Schaben, tvungen ved Oprør, maattet opgive Toget til Herat og var allerede igjen indtruffen i Teheran. Schaben har ingen Penge; hans Tropper ere utilfredse og desertere.
Den Vest-Sjællandske Avis, 1837-11-21
Algier. De af Achmet Bey gjorte Fredsforslag ere forkastede. Achmet er siden sit Uheld bleven meget ydmyg; men man vil ikke meere høre Noget om ham. Den nye Kadi i onstantine, en smuk ung Mand paa 25 Aar, som har megen Jndflydelse i Landet, synes at være bestemt til hans Efterfølger. Han skal endog have sat en Priis paa Achmets Hoved og forpligter sig til at opretholde den daglige Communication med Bona; dog forlanger han for at opretholde sin Auctoritet en Tidlang en Fransk Garnison. Da merne i Beyens Harem have givet Hertugen af Nemours og hans Officerer et Bal. Under Fakkelskin bleve de førte ind i de forhen saa hellige Værelser, hvor de saae forskjellige Dandse, saaledes som de bruges i de hedenske Egne af Afrika, og som især udmærkede sig ved paafaldende Fordreininger af Legemet, opførte af sorte Dandsere. Paa de Sorte fulgte det Hvide og Haremets Vogtere gjorde god Mine til de slette Spil. – Efter Breve fra Oran af 29de October skal et nyt Forlig være sluttet med Abdel Kader, for at bilægge nogle Vanskeligheder, der vare opstaaede i Anledning af Grændsernes Bestemmelse. Emiren har udnævnt den Nordamerikanske Consul i AlgierGavarini til sin Wakil eller Agent hos Generalgouverneuren.
Den Vest-Sjællandske Avis, 1837-11-21
Ægypten. Journal de Smyrne, som pleier at angribe Vicekongen i Ægypten, siger blandt Andet Følgende: Vi erholde ikke vore Efterretninger om Ægypten fra Reisende, som Paschaen paa Folkets Bekostning modtager og beverter som Sonverainer; vi berette, hvad der er almindeligt bekjendt. Naar man kjendte Ægypten saa godt som vi, naar man ligesom med egne Øren var istand til at høre en Befolknings Suk, der bliver afkræftet ved overdrevent Arbeide, Elendighed og Hunger, for at tilfredsstille en Despots umættelige Havesyge, vilde man deele vor Harme mod Mehemed All. – Cholera er paany udbrudt i Ægypten.
Den Vest-Sjællandske Avis, 1837-11-21
Nordamerika. Seminolerne i Florida ere endnu ikke undertvungne. Amerikanerne lide saamange Besværligheder i denne Krig, at de have henvendt sig til de ved Missouri boende Jndianske Stammer og af dem forlangt 500 Krigere. En Høvding foren tilgrændsende Stamme, af hvem Amerikanerne forlangte 100 Krigere, svarede den Amerikanske Agent: "Mit Folk er i Krig med Osagerne. Vil vor store Fader (Præsidenten, som et Jndiansk Gesandtskab nu har givet Navnet den lille Ræv) sende mig 100 blege Ansigter?" Agenten svarede nei. "Da maa vor store Fader, svarede Høvdingen, ikke vente, at mine Krigere skulle forlade deres Boliger for at stride imod de røde Mænd, deres Brødre, som de aldrig have været i Tvist med, og at de skulle give deres egen Stam me uden Forsvar til Priis for Tamahawken og Kniven. Manitoulin, den store Aand, forbyder os at handle saa slet. Jeg troede, at vor store Fader var uovervindelig. Lev vel." – Regjeringen har alligevel udvirket sig Bistand af henved 500 Missourivilde, og saaledes ville da Jndianere som Værktøier i en Kamp mod Jndianere paaskynde deres egen Races Undergang. – Jfølge Efterretninger fra Missouri, Wiscousin, Michigan og Øvresøens Grændser skulle de derboende Jndianere være meget misfornøiede med, at Tractaterne ikke blive opfyldte og de dem tilstaaede Afgifter ikke blive betalte. Flere Folkeslag have allerede truet de hvide Beboere, og man frygtede almindeligt en ny Jndianerkrig. – Jfølge den sidste Krisis flytte overordentligt mange Mennesker fra Stæderne og Staterne ved Atlanterhavet imod Vesten. Alene i Ny-York staae 500 Huse ledige og Grundeiendommen synke i Priis. Ohio, Jllinois, Jndiana og Wiscousin (Vesten for Missisippi; Hovedstaden hedder Centreville) ere de Egne, som især yndes, og man antager, at de vestlige og sydvestlige Stater i Unionen 1840 ville tælle i det Mindste 1 1/2 Mill. Jndbyggere. Wiscousin vil snart være istand til at træde ind i Unionen som Stat. – 1821 modtog Regjeringen for Salget af Landeiendomme, 1,212966 Doll.; 1821. 984118, 1829. 1,517175, Dollars.
Den Vest-Sjællandske Avis, 1837-11-21
Udenlandske Blandinger. Et Nordamerikansk Blad fortæller følgende Anecdote: Hr. Taylor i Boston angiver Følgende som Grund til at kalde Diævelen den første Speculant i Landeiendomme. Da Diævelen engang førte Christus paa Spidsen af et høit Bjerg, viste han han alle Jordens Riger og deres Rigdom og Herlighed og sagde: Alt dette vil jeg give Dig, naar Du falder ned og tilbeder mig! Og dog havde han ikke en Qvadrattomme deraf at give bort
Den Vest-Sjællandske Avis, 1837-11-21
Jndenlandske Efterretninger. Kjøbenhavn. Under 1ste November er udkommen en Placat, hvorefter Slutsedler, som af Mæglere udstedes paa Kjøbmandsgods og Varer, maae, naar Gjenstandene for Handelen skulle imodtages og betales, og saaledes Contracten aldeles realiseres inden 3 Maaneders Forløb, fra Handelens Afslutning at regne, for Fremtiden skrives, uden Hensyn til Varernes Værdie, paa stemplet Papir af 4de Classe Nr. 1 til 6 Rbs. Sølv, dog at begge Exemplarer af enhver saadan Slutseddel skrives paa dette Slags Papiir. Jøvrigt har det, hvad stemplet Papiirs Brug til Slutsedler angaaer, i Eet og Alt sit Forblivende med Frdn. af 3die December 1828 og Pl. af 5te Juni 1829.
Den Vest-Sjællandske Avis, 1837-11-21
Under f. D. er udkommen en Placat, indeholdende nogle nærmere Bestemmelser i Forordningen om Trykkefrihedens Grændser af 27de September 1799.
Den Vest-Sjællandske Avis, 1837-11-21
Fra Kiel skrives under 14de November: Paa en Forestilling fra Raadet og Borgerskabet i Staden Kiel af 3die October angaaende Toldanholdelsen af de Varer, som indenfor Byens Grændse transporteres fra det ene Huus til det andet, har det kongelige General-Toldkammer- og Commerce-Collegium under 4de November svaret, at allerede den 30te Septbr. vare Jnstructioner udstedte til Toldembedsmændene i Kiel for at gjøre Ende paa den omtalte Anholdelse.
Den Vest-Sjællandske Avis, 1837-11-21
Fra Holsteen skrives: J Roeskilde har Magistraten og de eligerede Borgere udstedt den Opfordring til Communens Medlemmer, een Gang om Ugen til fastsat Tid at forsamle sig paa Raadstuen for der i Fælledsskab at afhandle Byens Anliggender, en Fremgangsmaade, som vist, fremfor Alt for at oplive Almeenvellet, fortjente at efterlignes i de øvrige Stæder i Kongeriget og Hertugdømmerne. Men skulde man vel have saa høie Forventninger og Stæderne, hvis Bestyrelser endnu stedse ere saa hemmelighedsfulde med deres Raadslagninger og Beslutninger, Ved denne Hemmelighedsfuldhed maa man troe, at der enten forekommer og afhandles og afgjøres Noget af yderste Vigtighed eller – slet Jntet.
Den Vest-Sjællandske Avis, 1837-11-21
(Neue Zeit.)
Den Vest-Sjællandske Avis, 1837-11-21
Ledigt Embede. Under Rentekammeret: puusfogedtjenesten i Kiel og Cronshagen Amter.
Den Vest-Sjællandske Avis, 1837-11-21
Befordringer og Afgang. Under det Danske Cancellie. Den 7de November er Sognepræst for Vildsted og Vindblæs Menigheder i Viborg Stift, L. Blicher, beskikket til Sognepræst for Sønderholm, Nørholm og Freilev Menigheder i samme Stift; Cand. Theol. C. B. Plesner til ordineret Catechet og første Lærer ved Borgerskolen, i Nibe; Cand. Theol. C. D. Fog til Capellan pro persona for Vemmeltofte Klosters Menighed i Sjællands Stift; Cancellist under Cancelliet, Cancelliesecretair P. Feddersen, til Contoirchef og Departementssecretair i Collegiets 3die Departement; Cand. Juris F. J. K. Petersen til Copiist i Brandforsikkringscontoiret under Cancelliet. Den 10de, hidtilværende Regjeringsraad ved Gouvernementet i Tranqvebar P. Hansen, der er udnævnt til fra 1ste Mai 1838 at være Chef forEstablissementet Frederiksnagor, til virkelig Etatsraad.
Den Vest-Sjællandske Avis, 1837-11-21
Under Rentekammeret: Den 23de September, Advocat I. D. Harders til Sognefoged og Skriver i Albersdorf i Landskabet Sønder-Ditmarsken. Den 4de October, Huusfoged i Kiel og Cronshagen Amter, Hoffmann, i Naade entlediget Under General=Toldkammer- og Commerce-Collegiet: Den 24de October er Fuldmægtig ved Øresunds Toldkammer J.N. Andersen beskikket til Controlleur i Passkriver-Contoiret ved bemeldte Toldkammer; Controlleur ved Toldgrændsen mellem Nørre-Jylland og Slesvig, Lieutenant C. C. N. Møller, til Told- og Consumtions=Overbetjent i Helsingøer; den 4de November, Copiist C. F. Schmidt Phiseldeck til Fuldmægtig under Collegiet.
Den Vest-Sjællandske Avis, 1837-11-21
Under Directionen for Universitetet og de lærde Skoler: Den 28de October ere hidtilværende constitueret Lærer ved Sorø Academies Skole Cand. Theol. S. C. Hagen, samt Cand. Philolog. F. C. C. Birch beskikkede til Adjuncter ved bemeldte Skole.
Den Vest-Sjællandske Avis, 1837-11-21
Døde. Stud. Theol. F. C. Flindt; Stud. Med. & Chir. C. P.C. M. Mackeprang, 20 Aar; Ludv. A. Swane, 13 Aar; Jfr. S. V. Thystrup, 85 Aar; Conditor C. Pleisch, 50 Aar; Handelsbetjent C. N. Sunne, 22 Aar; Hr. Barlach; Discipel J. S. L. Frankell, 15 Aar; Mad. A. C. Witze, 53 Aar; Toldbetjent R. A. Leerbech, 54 Aar; alle i Kbhvn. - Tøifabriker J. F. Sorterup, i Nestved.
Den Vest-Sjællandske Avis, 1837-11-21
Beltpassage. Fra den 16de til 19de November. Til Fyen. Jfr. Jacobsen; Lodsoldermand Dyrhauge; Kbmd. Kruse; Jfr. Lose og Wulff, Propr. Thygesen; Kammerraad Wulff, Kbd. Wulff, Exam. Juris Heilbuth; Glarmester Fischer, Capt. Schøller; Snedker Quitzen, Provisor Ziemer; Stud. Friis. Til Sjælland: Grev Ahlefelt; Forv. Mortensen; palytechnisk Student Schwartz; Proprietair Busch; Jfr. Stephanie; Kbmd. Rulland og Nicolaisen; Hr. Engelsted; RegChir. Bendz; Frue Bendz; Frøken Lillienskjold, Pastor Lund Capt. Lieut. Bodenhoff, Frue Steensen; Kammerj. Wedel Heinen; Groshandler Holm; Skipper Smith og Styrmand Pedersen; Kammerjunker Castonnier; Kbd. Dorch; Fra ken Bech.
Den Vest-Sjællandske Avis, 1837-11-21
Spørgsmaal. til Redactionen af den Berlingske politiske og Avertissements-Tidende.
Den Vest-Sjællandske Avis, 1837-11-21
(Jndsendt.) Blandt de Forbedringer den "Berlingske politiske og Avertissements-Tidendes Redaction lovede at give denne Avis, da dens Priis for et Par Aar siden blev betydeligt forhøiet, var den vigtigste, at den vilde meddele Afhandlinger angaaende almeenvigtige Gjenstande. Man fik derved et Slags Haab om, at Avisen vilde blive et Folkeblad og maaskee for en Deel erstatte den ogsaa noget kostbare Kjøbenhavnspost eller danne den forønskede Opposition imod dette vigtige Blad, derfor fandt man sig i den forhøiede Betaling. Men - hvor lidt sangvinsk end dette Haab var, er det dog blevet bittert skuffet. Paa meget faa Undtagelser uær er den Eneste, der hidtil har behandlet almeenvigtige Materier i den Berlingske Avis, Hr. Procurator Niels Arctander. Holm i Odense, – en Folkeskribent, paa hvem man fristes til at anvende Evalds Ord om Harlekin Patriot, Han skrev og skrev - kun Skade, For Blæk og Pen og for de skjønne reene Blade! Jsær har Hr. Holm i No. 269 meddeelt en Afhandling om Landmandens saakaldte Uaar, som virkeligen er et stærkt Beviis paa den patriotiske Skrivesyges Uvorenhed. Meningen deraf kunde maaskee være god nok, dersom der bare var nogen deri; men den er i det Mindste ikke let at finde. Snarest synes den at være, at Hr. Holm vil erhverve sig en vis Celebritet ved sit Skriverie; men den vil da vel blive af samme Art, som salReissers, hvis fürchterliche Jldebrandshistorie dog har det Fortrin, at den kan ryste Maven ret alvorligt. Dog - lad Hr. Holms Mening være hvilken den vil her ville vi kun spørge, hvorfor Berlings-Avisens uskyldige Abonnenter vin deligen skulle plaaes med hans meningsløse Meninger. Odense har jo selv to Aviser, af hvilke den ene endog har et ugentligt Følgeblad, hvis Bestemmelse netop er at levere saadanne almeeninteressante Artikler. Hvorfor indleverer Hr. Holm da ikke sine Producter til disse ham nærmeste Udstillinger, – Man vil maaskee svare, at de fyenske Redacteurer ere for kloge til at trætte og frastøde deres Læsere ved saadan Pølsesnak, men dette er visseligen en slet Compliment til Berlings-Avisens Redaction. For ikke at begaae en Uretfærdighed imod denne, tillader man sig derfor at spørge den, om Hr. Niels Arctander Holm er dens bestalter Medarbeider, hvad det Almeen-Jnteressante angaaer, og om man altsaa, ved at abonnere paa Avisen, paatager sig den Forpligtelse at døie hans patriotiske Udtømmelser, eller om man endnu tør nære noget Haab om engang at blive forskaanet for slige almeeninteressante Artikler. Den ærede Redaction vilde sikkert skaffe mange beklemte Hjerter Luft, om den snarlig kunde offentliggjøre en Forsikkring om det Sidste.
Den Vest-Sjællandske Avis, 1837-11-21
Nogle Abonnenter paa den Berlingske Avis.